b'\n_START_ARTICLE_\nArno Kodu\n_START_PARAGRAPH_\nArno Kodu (s\xc3\xbcndinud 16. m\xc3\xa4rtsil 1956 Antslas) on Eesti s\xc3\xb5jav\xc3\xa4elane ja poliitik, Kaitseliidu Alutaguse maleva pealik ja endine Maidla vallavanem.\n_START_SECTION_\nElulugu\n_START_PARAGRAPH_\nKodu on s\xc3\xbcndinud 1956. aastal V\xc3\xb5rumaal. Ta on l\xc3\xb5petanud Tihemetsa P\xc3\xb5llumajandustehnikumi, t\xc3\xb6\xc3\xb6tanud erinevatel ametikohtadel p\xc3\xb5llumajanduses, kutsekoolis ja Antsla Tarbijate \xc3\x9chistus._NEWLINE_Arno Kodu alustas teenistust Eesti kaitsev\xc3\xa4es 1992. aastal Kuperjanovi \xc3\xbcksik-jalav\xc3\xa4epataljonis._NEWLINE_1994. aastal l\xc3\xb5petas ta kaitsej\xc3\xb5udude peastaabi nooremohvitseride ettevalmistus- ja t\xc3\xa4ienduskursused ning tagalaohvitseri kursused. 2001. aastal l\xc3\xb5petas Kodu Soome maakaitsek\xc3\xb5rgkooli k\xc3\xb5rgema juhtkonna erikursuse._NEWLINE_Kaitsev\xc3\xa4e juhataja viitseadmiral Tarmo K\xc3\xb5utsi m\xc3\xa4\xc3\xa4ras oma k\xc3\xa4skkirjaga s\xc3\xbcgisel 2003 major Arno Kodu Kaitseliidu Alutaguse maleva pealikuks, enne seda t\xc3\xb6\xc3\xb6tas Kodu Kaitseliidu peastaabi tagalakeskuse \xc3\xbclemana._NEWLINE_Alutaguse maleva pealiku kohalt lahkumise j\xc3\xa4rel t\xc3\xb6\xc3\xb6tas Kodu Viru vangla majandusosakonnas._NEWLINE_2008. aasta 11. veebruarist aastani 2009 oli Arno Kodu Maidla vallavanem. Ta on taas tegevteenistuses Kaitseliidu Alutaguse maleva pealikuna._NEWLINE_M\xc3\xa4rtsis 2013 astus Kodu Eesti Konservatiivse Rahvaerakonna liikmeks. 2015. aasta Riigikogu valimistel oli ta erakonna esinumber Ida-Virumaal ja kogus 693 h\xc3\xa4\xc3\xa4lt, kuid ei osutunud valituks. P\xc3\xa4rast valimisi sai Arno Kodust erakonna Ida-Virumaa ringkonna esimees.'